杨万里
题金山妙高堂
金山未到时，羡渠奄有万里之长江。
金山既到子，长江不见只见千步廊。
老夫平生不奈事，点检风光难可意。
老僧觉我见睫眉，引入妙高台上嬉。
不知老僧有妙手，卷舒江山在怀袖。
挂上西窗方丈间，长江浮在炉烟端。
长江南边千万山，一时飞入两眼寒。
最爱檐前绝奇处，江心巉然景纯墓。
僧言道许乃浪傅，龙宫特书珠贝编。
初云谢灵运爱山如爱命，掇取天台鴈荡怪石头，
叠作假山立中流。又云王逸少草圣入神妙，
天赐琉璃笔格玉砚屏，仍将大江作陶泓。
老夫闻二说，沉吟未能决。
长年抵死催上船，徘徊欲去空茫然。